6. ΒΑΣΙΛΙΚΟΝ ΔΙΑΤΑΓΜΑ της 4/13 Μαρτ. 1948 Περί οργανώσεως της παρά τω Υπουργείω της Γεωργίας Διευθύνσεως Προστασίας Εγχωρίων Γεωργικών Προϊόντων, αρμοδιότητος των Τμημάτων και Γραφείων αυτής κ.λ.π. Έχοντες υπ’ όψει τας διατάξεις του άρθρ. 16 εδάφ. 2 του από 11 Μαΐου 1946 Ν.Δ/τος περί των πλεονασμάτων της συγκομιδής σιτηρών του 1946 κλπ. ως ετροποποιήθη κυρωθέν δια του Ν.Δ. 255 από 17 Απρ. 1947 και την σύμφωνον γνωμοδότησιν υπ’ αριθ. 69/18-2-1948 του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν. Άρθρ.1.-1.Τα δύο Τμήματα εξ ων αποτελείται η κατά τας διατάξεις του Ν.Δ. υπ’ αριθ. 255/1947 συσταθείσα παρά τη Γενική Διευθύνσει Γεωργίας του Υπουργείου Γεωργίας Διεύθυνσις υπό τον τίτλον «Υπηρεσία Προστασίας Εγχωρίων Γεωργικών Προϊόντων» διακρίνονται εις Τμήμα Αον και Τμήμα Βον. 2.Το Τμήμα Α υποδιαιρείται εις τρία Γραφεία υπ’ αριθ. 1, 2 και 3. Το Τμήμα Β υποδιαιρείται εις δύο Γραφεία υπ’ αριθ. 1 και 2. Άρθρ.2.-Η κατά την κειμένην νομοθεσίαν αρμοδιότης της Διευθύνσεως Προστασίας Εγχωρίων Γεωργικών Προϊόντων κατανέμεται μεταξύ των Τμημάτων αυτής ως ακολούθως: 1.Τμήμα Α΄. α)Επιμελείται της μελέτης και εφαρμογής μέτρων αναφερομένων   εις    την   επωφελεστέραν Σελ. 791 148-113 Προστασία σιτοπαραγωγής 16.Λ.α.6 δια τους παραγωγούς διάθεσιν και εν γένει την στήριξιν των τιμών των Γεωργικών προϊόντων, εις την υγιεινοτέραν και καταλληλοτέραν αποθήκευσιν τούτων, ως και εις την βελτίωσιν και χρησιμοποίησιν των καταλλήλων μέσων δια την εξασφάλισιν ευχερεστέρας και οικονομικωτέρας κυκλοφορίας των. β)Μεριμνά δια την διάκρισιν και τον καθορισμόν ποιοτήτων των γεωργικών προϊόντων ως και δια την επιδίωξιν της τυποποιήσεως τούτων, μελετά δε και υποδεικνύει μέτρα αφορώντα την βελτίωσιν της επεξεργασίας των και της χρησιμοποιήσεώς των υπό της βιομηχανίας. γ)Επιμελείται της συγκεντρώσεως στοιχείων περί της καταστάσεως της εγχωρίου και της διεθνούς παραγωγής, περί της παρακολουθήσεως και του προσδιορισμού του καλλιεργητικού κόστους των προϊόντων, των εισαγωγών και των αγοραίων τιμών εν τω εσωτερικώ και εξωτερικώ, ως και περί των σχέσεων των τιμών των προϊόντων προς λοιπά γεωργικά ή βιομηχανικά προϊόντα. δ)Επιλαμβάνεται μετά του Β΄ Τμήματος παντός ζητήματος κοινής αρμοδιότητος ένεκα του τεχνικού και νομικού περιεχομένου αυτού. 2.Τμήμα Β΄. α)Είναι αρμόδιον δια την κατάρτισιν και διατύπωσιν των σχεδίων συμβάσεων, των αναφερομένων εις θέματα δια τα οποία απαιτείται η σύναψις τοιούτων, ως και δια την παρακολούθησιν της εκτελέσεως και τον σχετικόν έλεγχον. β)Δια την κατάρτισιν σχεδίων Νόμων, Δ/των ή εν γένει Νομοθετημάτων. γ)Επιλαμβάνεται μόνον μεν παντός ζητήματος διοικητικής και νομικής φύσεως, εν συμπράξει δε μετά του Α΄ Τμήματος των ζητημάτων κοινής αρμοδιότητος λόγω του περιεχομένου αυτών, και δ)Επιφορτίζεται δια της υπηρεσίας πρωτοκολλήσεως και αρχειοθετήσεως των εγγράφων της Διευθύνσεως. Άρθρ.3.-Ειδικώτερον η κατά το προηγούμενον άρθρ. 2 αρμοδιότης των Τμημάτων της Διευθύνσεως Προστασίας Εγχωρίων Γεωργικών Προϊόντων κατανέμεται μεταξύ των Γραφείων αυτών ως ακολούθως: 1.Τμήμα Α΄. Γραφείον 1ον. Το Γραφείον τούτο έχει τας εν τοις παρ. α΄ και β΄ του εδαφ. 1 του άρθρ. 2 του παρόντος αρμοδιότητας, του Τμήματος. Σελ. 792 148-114 Γραφείον 2ον.Το Γραφείον τούτο έχει τας εν παρ. γ΄ του αυτού άρθρου και εδαφίου αρμοδιότητας του Τμήματος. Γραφείον 3ον.Το Γραφείον τούτο έχει τας εν παρ. δ΄ και ε΄ του αυτού άρθρου και εδαφίου αρμοδιότητας. 1.Τμήμα Β΄. Γραφείον 1ον.Το Γραφείον τούτο έχει τας εν τοις παρ. α΄ και β΄ του εδαφ. 2 του άρθρ. 2 του παρόντος αρμοδιότητας. Γραφείον 2ον.Το Γραφείον τούτο έχει τας εν ταις παρ. γ΄ και δ΄ του αυτού άρθρου και εδαφίου του παρόντος αρμοδιότητας. Άρθρ.4.-1.Του Τμήματος Α΄ προΐσταται ο εκ των κατά το άρθρ. 19 εδάφ. 3 του Ν.Δ. υπ’ αριθ. 255/1947 Τμηματαρχών κατέχων τα δια τους τεχνικούς υπαλλήλους απαιτούμενα προσόντα και δίπλωμα Ανωτ. Γεωπ. Σχολής. Του Τμήματος Β΄ ο έτερος τούτων, ο κατέχων τα δια τους διοικητικούς υπαλλήλους προσόντα και δίπλωμα σπουδών της Νομικής Σχολής των Πανεπιστημίων ή ισοτίμων πολιτικών και διοικητικών σπουδών. 2.Το δια του εδαφ. 4 του άρθρ. 16 του αυτού Ν.Δ/τος προβλεπόμενον λοιπόν υπαλληλικόν προσωπικόν της Διευθύνσεως, οριζόμενον δι’ αποφάσεων του Υπουργού της Γεωργίας κατανέμεται ανά πέντε υπαλλήλους εις έκαστον Τμήμα, εξ ων τρεις τουλάχιστον δια το Α΄ Τμήμα και δύο δια το Β΄ Τμήμα, δέον να φέρωσι τον βαθμόν Γραμματέως και άνω. 3.Ο δια του εδαφ. 4 του άρθρ. 16 του αυτού Ν.Δ/τος προβλεπόμενος υπάλληλος διπλωματούχος Ανωτ. Γεωπ. Σχολής (πλην του οργανικώς προϊσταμένου Τμηματάρχου) τοποθετείται παρά τω Τμήματι Α΄. Άρθρ.5.-Ο Υπουργός της Γεωργίας ορίζει εκάστοτε εν περιπτώσει ελλείψεως, κωλύματος ή απουσίας ως αναπληρωτήν. α)Του Διευθυντού της Υπηρεσίας ένα των λοιπών Διευθυντών του Υπουργείου ή ένα των οργανικών Τμηματαρχών αυτής, και β)Των Τμηματαρχών προϊσταμένων Τμημάτων της Υπηρεσίας ταύτης έτερον Τμηματάρχην της Κεντρικής Υπηρεσίας του Υπουργείου ή τινα των υπαλλήλων του αυτού Τμήματος φέροντα βαθμόν τουλάχιστον Εισηγητού. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 16.Λ.α.6 Προστασία σιτοπαραγωγής 